ddrg/super_eurlex huggingface dataset:
Virallinen lehti nro C 196 , 22/06/1998 s. 0103



KIRJALLINEN KYSYMYS E-4216/97 neuvostolle esittäjä(t): Undine-Uta Bloch von Blottnitz (V) (22. tammikuuta 1998) Aihe: Ajoverkkojen kieltäminen - neuvoston tekemättä oleva päätös - tiedonantovelvollisuus 4. joulukuuta 1997 ilmestyneessä virallisessa lehdessä C 367 julkaistiin kaksi neuvoston Euroopan parlamentin jäsenille antamaa vastausta, joiden sisällöstä haluaisin mielelläni yksityiskohtaisempia tietoja. Kysymyksessä P-1212/97 ((EYVL C 367, 4.12.1997, s. 99. )) tiedusteltiin, mitkä jäsenvaltiot vastustavat komission ehdotusta ajoverkkojen kieltämisestä. ¨Luottamuksellisista syistä¨ neuvosto ei kuitenkaan ole vastannut tähän kysymykseen. 1. Esitän siis uudelleen kysymyksen jäsenvaltioiden äänestyskäyttäytymisestä tämän asian yhteydessä. Mikä oli tarkalleen ottaen kunkin jäsenvaltion mielipide, kun tästä asiasta äänestettiin neuvostossa? Tässä yhteydessä on otettava huomioon seuraavaa: Edellä mainitussa virallisessa lehdessä julkaistussa neuvoston kysymykseen E-0893/97 ((EYVL C 367, 4.12.1997, s. 56. )) antamassa vastauksessa sanottiin, että jo tähän mennessä on ryhdytty toimiin, jotta äänestyksen tulokset ja äänestyksen perustelut, julkiset keskustelut ja yleisön mahdollisuus tutustua pöytäkirjoihin ja yleensä neuvoston asiakirjoihin voitaisiin varmistaa. Edellä olevan kysymykseni lisäksi haluaisin tietää: 2. Miksi neuvosto toisaalta lupaa noudattaa avoimuuden ja läpinäkyvyyden periaatetta ilmoittaen kuitenkin samassa julkaisussa (EYVL C 367, 4.12.1997), ettei se voi antaa tietoja luottamuksellisista syistä? 3. Miten neuvosto aikoo tulevaisuudessa tehdä päätöksensä: avoimesti vai salaisesti? Vastaus (7. huhtikuuta 1998) Neuvosto haluaa ilmoittaa arvoisalle Euroopan parlamentin jäsenelle, ettei se ole vielä antanut yhtään lopullista säädöstä ajoverkkojen kieltämistä koskevan komission ehdotuksen osalta. Näin ollen neuvostossa ei ole äänestetty kyseisestä asiasta. Säännöksiä lainsäädännön avoimuudesta neuvostossa (äänestystulosten, äänestysselitysten ja neuvoston pöytäkirjoihin merkittyjen lausumien julkisiksi tekeminen) sovelletaan vain silloin, kun neuvoston säädösten antaminen on lopullisessa vaiheessaan. Tätä vaihetta ei asiassa ole vielä saavutettu, ja näin ollen kyseisiä säännöksiä ei sovelleta. Muita avoimuuteen liittyviä toimenpiteitä, jotka koskevat oikeutta tutustua yksittäisiin neuvoston asiakirjoihin, säännellään neuvoston päätöksellä 93/731/EY yleisön oikeudesta tutustua neuvoston asiakirjoihin ((EYVL L 340, 31.12.1993, s. 43. )).
Virallinen lehti nro C 196 , 22/06/1998 s. 0013



KIRJALLINEN KYSYMYS E-3746/97 komissiolle esittäjä(t): Roberta Angelilli (NI) (21. marraskuuta 1997) Aihe: Melusaaste ja Milano-Napoli moottoritien ympäristövaikutusten arviointi Lazion alueella sijaitsevan Gallicanon kunnan kohdalla Vuonna 1989 rakennettiin lähelle Gallicanon kuntaa Laziossa Milano-Napoli moottoritien osuus. Kyseinen moottoritie kulkee aivan Gallicanon pikkukaupungin vierellä, joissain kohdin vain 20 metrin päästä asumuksista. Tien kovasta ajoneuvoliikenteestä johtuen asukkaille aiheutuu huomattavia vaikeuksia, he joutuvat altistumaan päivittäin voimakkaalle melusaasteelle. Tämän vuoksi ottaen huomioon Euroopan komission vihreän kirjan ¨tulevaisuuden melusaastepolitiikka¨ ja etenkin tulevan toiminnan tiemelun vähentämiseksi kysytään komissiolta: 1. Mihin toimenpiteisiin, mukaan luettuna vihreässä kirjassa luetellut, on jo ryhdytty, minkälaisin tuloksin? 2. Ottaen edelleen vihreän kirjan päätökset huomioon, voisiko kyseisen tieosuuden melusaasteen vähentämiseksi tehtävä hanke saada yhteisön rahoitusta? 3. Mitä kautta voitaisiin kysymyksessä 2 esitettyä rahoitusta pyytää? 4. Onko kyseisen tieosuuden rakentamisessa otettu huomioon direktiivin 85/337/ETY ((EYVL L 175, 5.7.1985, s. 40.)) ohjeet ympäristövaikutuksen arvioinnista? Komission jäsenen Ritt Bjerregaardin komission puolesta antama vastaus (5. helmikuuta 1998) Komission vihreä kirja tulevaisuuden melupolitiikasta ((Asiak. KOM(96) 540 lopullinen. )) julkaistiin marraskuussa 1996, minkä jälkeen melukysymyksestä on kuultu kaikkia tahoja, joita asia koskee. Kuulemismenettely saatiin päätökseen kesäkuussa 1997. Saadut kommentit on analysoitu, ja niistä laaditaan parhaillaan yhteenvetoa. Tässä vaiheessa on vielä liian aikaista arvioida vihreässä kirjassa ehdotettujen toimenpiteiden toteuttamista. Komissio valmistelee parhaillaan direktiiviehdotusta koneiden aiheuttamista melupäästöistä ja tutkii, mikä olisi paras tapa kehittää strategia ympäristömelutason arvioimiseksi ja hallitsemiseksi. Myös renkaiden aiheuttamaa melua koskeva direktiiviehdotus on valmisteilla. Muiden vihreässä kirjassa mainittujen toimenpiteiden toteuttamista vielä tutkittava perinpohjaisesti. Vihreässä kirjassa ei kuitenkaan ole mainintaa mahdollisuudesta myöntää yhteisön rahoitusta meluhaittojen vähentämiseen tähtäävien hankkeiden toteuttamiseen, mutta siinä ehdotetaan melun sisällyttämistä luetteloon tekijöistä, jotka otetaan huomioon rahoituksen myöntämisessä. Komissio tutkii muun muassa tämän vuoksi mahdollisuutta vahvistaa laatutavoitteet ympäristömelulle yhteisössä. Komissio aikoo ottaa yhteyttä Italian viranomaisiin ja pyytää selvitystä siitä, onko parlamentin jäsenen mainitsemassa tapauksessa toteutettu direktiivin 85/337/ETY mukainen ympäristövaikutusten arviointi.
Virallinen lehti nro C 196 , 22/06/1998 s. 0065



KIRJALLINEN KYSYMYS E-4038/97 komissiolle esittäjä(t): Joaquín Sisó Cruellas (PPE) (14. tammikuuta 1998) Aihe: Kermeksen (kilpikirvasta saatava väriaine) vientituen tutkimus Euroopan komissio on käynnistänyt tutkimuksen tukiaisten käytöstä Perusta tuotavan kermeksen viennissä. Valituksen asiasta on tehnyt Espanjalainen yritys Xantaflor S.A., joka vastaa suurimmasta osasta kermeksen tuotannosta Euroopan yhteisössä. Valituksen tekijän mielestä perulaiset valmistajat saavat erilaisia julkisia tukia, jotka ovat auttaneet lisäämään vientiä ja alentamaan hintoja niin, että yhteisön tuotanto vahingoittuu. Millaisia ovat mainitun tutkimuksen alustavat tulokset? Komission jäsenen Sir Leon Brittanin komission puolesta antama vastaus (4. helmikuuta 1998) Xantoflor S.A. teki 22. syyskuuta 1997 tukien vastaisen valituksen, jossa väitettiin, että Perusta peräisin olevan kokenillikarmiinin tuonti on tuettua ja tuonti aiheuttaa tästä syystä merkittävää vahinkoa yhteisön tuottajille. Komissio toimi muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 ((EYVL L 288, 21.10.1997. )) mukaisesti ja totesi, että valitus sisälsi riittävästi alustavia todisteita tukemisesta ja merkittävistä vahingoista. Tämän perusteella se julkaisi Euroopan yhteisöjen virallisessa lehdessä ilmoituksen tukien vastaisen tutkimuksen vireillepanosta ((EYVL C 335, 6.11.1997. )). Vireillepanoilmoituksen julkaisemisen jälkeen komissio lähetti kyselylomakkeen kaikille asianomaisille osapuolille. Tämä kyselylomake on toimitettava täytettynä tammikuun 1998 loppuun mennessä, ja vastaukset tarkistetaan helmikuun 1998 aikana. Näin ollen ensimmäinen arvio tästä tapauksesta voidaan antaa kyselylomakkeen vastausten tarkistuksen ja analysoinnin jälkeen normaalia päätöksentekomenettelyä noudattaen. On syytä korostaa, että tämä tutkimus suoritetaan Maailman kauppajärjestön (WTO) tukia ja tasoitustulleja koskevan sopimuksen määräykset yhteisön lainsäädäntöön saattavan neuvoston asetuksen (EY) N:o 2026/97 säännösten mukaisesti.
Virallinen lehti nro C 174 , 08/06/1998 s. 0122



KIRJALLINEN KYSYMYS E-3767/97 komissiolle esittäjä(t): Cristiana Muscardini (NI), Amedeo Amadeo (NI) ja Marco Cellai (NI) (21. marraskuuta 1997) Aihe: Kurinpitoseuraamukset Komission puheenjohtaja Santer on antanut Euroopan parlamentille selvityksen, jossa hän totesi joidenkin komission virkamiesten vastuusta BSE-tautiin liittyneissä tapauksissa, että vastuukysymystä ei ole mahdollista selvittää kaikilta osin, koska virkamiehiin sovellettavien henkilöstösääntöjen nykyisen sanamuodon mukaisesti vastuun jakautumista ei voida selvittää eikä soveltaa kurinpitoseuraamuksia, ei edes silloin kun kyseessä on vakava ammatillinen virhe. Palautan mieliin, että seuraavat kurinpitoseuraamukset sisältyvät nykyisinkin virkamiehiin sovellettaviin henkilöstösääntöihin: kirjallinen huomautus, varoitus, ikälisien kertymisen väliaikainen keskeyttäminen, palkkaluokan alentaminen, viraltapano tai viraltapano ilman eläkeoikeutta. Pyydän, että komissio: 1. soveltaa edellä mainittuja seuraamuksia, joista jo säädetään virkamiehiin sovellettavissa henkilöstösäännöissä, rangaistakseen henkilöitä, joiden todetaan, kun tosiasialliset laiminlyönnit on selvitetty, syyllistyneen huomattaviin laiminlyönteihin, 2. huolehtii siitä, että virkamiehiin sovellettavia henkilöstösääntöjä koskevissa kysymyksissä aloiteoikeus voisi säilyä komissiolla, siten, että samalla täytetään ne asianmukaiset avoimuuden ja tasapuolisuuden vaatimukset, joiden tarkoituksena on Euroopan yhteisöjen virkamieskunnan suojelu ja puolustaminen. Komission jäsenen Erkki Liikasen komission puolesta antama vastaus (18. joulukuuta 1997) 1. Virkamiehiin ja väliaikaisiin toimihenkilöihin sovellettavista kurinpitoseuraamuksista säädetään yhteisön virkamiehiin ja muuhun henkilöstöön sovellettavien henkilöstösääntöjen 86 ja sitä seuraavien artiklojen säännöksissä sekä henkilöstösääntöjen liitteessä IX. Kurinpitoseuraamuksia voidaan määrätä vain erittäin tarkan menettelyn jälkeen. Välttämätön ehto tällaisen menettelyn aloittamiseksi on, että virkamies tai väliaikainen toimenhaltija on laiminlyönyt hänelle henkilöstösäännöissä asetetut velvollisuudet. Puheenjohtaja Santer ei ole koskaan väittänyt, että naudan spongiformiseen enkefalopatiaan (BSE) liittyvää vastuukysymystä eräiden komission virkamiesten osalta ei ole mahdollista selvittää. Hän ilmoitti parlamentin BSE-kriisin seurantakomitealle, että tutkittuaan asiaa perinpohjaisesti komissio ei ole löytänyt sellaisia todisteita, jotka oikeuttaisivat kurinpitotoimien aloittamiseen toimielimen virkamiehiä vastaan. 2. Komissio vakuuttaa arvoisalle parlamentin jäsenelle, että se puolustaa aloiteoikeuttaan kaikilla perustamissopimusten mukaisilla aloilla tietenkin kaikki henkilöstösääntöjen säännöksiä koskevat näkökohdat mukaan luettuna.
KIRJALLINEN KYSYMYS E-3687/97 komissiolle esittäjä(t): Jesús Cabezón Alonso (PSE) (19. marraskuuta 1997)

Aihe: Ulkopolitiikan riippumattomuus ja tiettyjen lakien ekstraterritoriaaliset vaikutukset

Tiettyjen lakien, kuten Helmsin-Burtonin lain ekstraterritoriaalinen soveltaminen saattaa rajoittaa valtioiden vapaata toimintaa sekä ulko- ja kauppapolitiikkaa, koska ne ovat riippuvaisia koko ajan siitä, mitä jotkut yksittäiset kansalaiset tai suuryritykset saattavat tehdä tai suunnitella. Mitä toimenpiteitä komissio aikoo toteuttaa näiden Euroopan unionin ulko- ja kauppapolitiikkaa koskevien rajoitusten torjumiseksi?

Komission jäsenen Sir Leon Brittanin komission puolesta antama yhteinen vastaus kirjallisiin kysymyksiin E-3686/97, E-3687/97, E-3688/97, E-3689/97 ja E-3690/97 (19. joulukuuta 1997)

Yhdysvaltojen kanssa saavutetussa yhteisymmärryksessä ei ole mitään epätasapainoista. Komissio on aloittanut kiistojen ratkaisumenettelyt Helms-Burton -lakia vastaan Maailman kauppajärjestössä (WTO). Komission mielestä tämä laki rikkoo kansainvälistä oikeutta, koska sen tarkoituksena on pyrkiä vaikuttamaan (tai vaikuttaa) sellaisten yhteisön yritysten toimintatapoihin, joilla on yhteyksiä Kuubaan. Yhteisön ja Yhdysvaltojen 11. huhtikuuta 1997 saavuttama Helms-Burton -lakia ja D'Amato-lakia koskeva yhteisymmärrys, jonka seurauksena yhteisö suostui keskeyttämään Yhdysvaltoja koskevan menettelynsä WTO:ssa, edellyttää sellaisten toimenpiteiden valmistelua, joiden avulla voitaisiin ¨estää ja ennaltaehkäistä tulevaisuudessa investointien hankkiminen mistä tahansa sellaisesta valtiosta, joka on pakkolunastanut tai kansallistanut investointeja¨. Tämän lisäksi ja sopusoinnussa edellä mainitun kanssa yhteisymmärrys myös velvoittaa Yhdysvaltoja ja yhteisöä toimimaan yhteistyössä käsitelläkseen ja ratkaistakseen yhdessä sovittujen periaatteiden mukaisesti lainkäyttövaltaa koskevien kiistojen ja sekundääristen boikottien ongelman. On tärkeää huomata, että yhteisön ja Yhdysvaltojen neuvottelut tästä asiasta ovat yhdenmukaisia investointiperiaatteita koskevien neuvottelujen kanssa. Näitä neuvotteluja käydään parhaillaan hyväksyttävissä olevan sopimuksen aikaansaamiseksi, joka antaa sysäyksen poikkeuksen myöntämiseen Helms-Burton -lain IV osastosta, mikä neutraloisi tämän lain Yhdysvaltojen ulkopuolelle ulottuvat vaikutukset.

Yhteisö on lisäksi tehnyt selväksi, että Helms-Burton -lakia koskevien mielipide-erojen ratkaisua ei saada aikaan, ellei Yhdysvallat anna yhteisön yrityksille poikkeusta myös D'Amato-laista.

Yhteisö pidättää itsellään oikeuden jatkaa kiistojen ratkaisumenettelyjä WTO:ssa tai aloittaa uudet menettelyt, jos yhteisön yrityksiä vastaan toimitaan Helms-Burton tai D'Amato -lakien nojalla siksi, että poikkeuksia ei ole myönnetty tai pidennetty.
Virallinen lehti nro C 187 , 16/06/1998 s. 0078



KIRJALLINEN KYSYMYS E-3893/97 komissiolle esittäjä(t): Gerardo Fernández-Albor (PPE) (11. joulukuuta 1997) Aihe: Euroopan unionin metsästrategia Eri kansallisten toimien yhteydessä esitetään metsän julkisen omistamisen laajentamista ja yksityisten omistajien avustamista rahallisesti, jotta kannustettaisiin metsien kestävään säilyttämiseen. Näin pyritään kasvattamaan huomattavasti Euroopan metsävaroja. Huolimatta hyvistä yrityksistä on kuitenkin muistettava, että metsät pysyvät monissa maissa hengissä sattumalta, koska niiden säilyttämistä koskeva lainsäädäntö on vanhanaikaista. Tämän vuoksi uudessa yhteisön metsästrategiassa olisi hyvä pyrkiä metsiä suojelevaan lainsäädäntöön, jolla ajoissa kannustetaan niin julkisessa kuin yksityisessäkin omistuksessa olevien metsien uudistamiseen yhteisön tasolla. Voiko komissio kertoa, missä vaiheessa on tämänhetkinen yhteisön metsästrategian vakauttaminen ja mitä tällä hetkellä suunnitellaan yhteisön julkisten ja yksityisten metsien säilyttämiseksi ja metsäpinta-alan laajentamiseksi? Komission jäsenen Franz Fischlerin komission puolesta antama vastaus (13. tammikuuta 1998) Komissio kiinnittää paljon huomiota yhteisön metsävarojen säilyttämiseen ja suojelemiseen ja vakuuttaa kysyjälle, että asia on keskeisessä asemassa tulevaa metsästrategiaa koskevissa ehdotuksissa. On kuitenkin otettava huomioon, että metsälainsäädäntö kuuluu jäsenvaltioiden päätäntävaltaan.
Virallinen lehti nro C 187 , 16/06/1998 s. 0040



KIRJALLINEN KYSYMYS E-3693/97 komissiolle esittäjä(t): Kirsi Piha (PPE) (19. marraskuuta 1997) Aihe: Phare-varojen käyttö Tsekin tasavallassa Euroopan unioni avustaa Keski- ja Itä-Euroopan maita Phare-ohjelmallaan. Tästä on ollut kaiketi paljon apua jäsenyyttä hakevien maiden kehitykselle. Pyydänkin komissiolta selvitystä vuodeksi 1997 myönnettyjen Phare-varojen käytöstä Tsekin tasavallassa. Komission jäsenen Hans Van den Broekin komission puolesta antama vastaus (15. tammikuuta 1998) Phare-ohjelman hallintokomitea hyväksyi 31. lokakuuta 1997 kansallisen Phare-ohjelman perusteella ehdotetun maakohtaisen toimintaohjelman vuodelle 1997 (32 miljoonaa ecua). Määrärahat jakautuvat seuraavasti: >TABLE> Tempus-ohjelmalle on lisäksi hyväksytty 3 miljoonan ecun määräraha. Tsekin ja Saksan raja-alueyhteistyöohjelma (25 miljoonaa ecua) esitettiin 2. lokakuuta 1997 Phare-ohjelman hallintokomitealle, joka hyväksyi ohjelman. Siihen kuuluvat seuraavat toimenpiteet: >TABLE> Phare-ohjelman talousarvio on näin ollen Tsekin osalta yhteensä 60 miljoonaa ecua vuonna 1997.
Virallinen lehti nro C 174 , 08/06/1998 s. 0135



KIRJALLINEN KYSYMYS E-3816/97 komissiolle esittäjä(t): Carmen Díez de Rivera Icaza (PSE) (28. marraskuuta 1997) Aihe: Vihreä tilinpito Tiedonantoa vihreästä tilinpidosta ja ympäristöosoittimista (KOM(94)0670) käsittelevän Euroopan parlamentin mietinnön esittelijänä kysyn seuraavaa: Voiko komissio ilmoittaa, mitä hallinnollisia toimenpiteitä neuvosto on esittänyt ja millaista vastakaikua neuvosto on antanut komissiolle edellä mainitun tiedonannon täytäntöönpanemiseksi sovituista toimista? Komission puheenjohtajan Jacques Santerin komission puolesta antama vastaus (20. tammikuuta 1998) Tiedonannossa, johon arvoisa parlamentin jäsen viittaa, perustettiin työohjelma, jota on toistaiseksi voitu toteuttaa suunnitelmien mukaisesti nykyisillä komission käytettävissä olevilla toimintamäärärahoilla kääntymättä tässä asiassa neuvoston puoleen. Tiedonanto toimitettiin neuvostolle virallisesti tammikuussa 1995. Siitä lähtien yhteistyö jäsenvaltioiden edustajien kanssa on tapahtunut käytännön tasolla, useimmiten ympäristötilastokomiteoiden säännöllisissä kokouksissa. Suullinen kertomus kokousten tuloksista annettiin 16. lokakuuta 1997 Luxemburgissa pidetylle ympäristöministerien neuvoston istunnolle. Sen seurantana komissio valmisteli nykytilanteesta laajemman kertomuksen ((Asiak. SEC(97) 2314. )), joka on lähetetty sekä parlamentille että neuvostolle. Tästä kertomuksesta keskusteltiin 16. joulukuuta 1997 neuvostossa. Neuvosto ilmaisi arvostavansa tehtyä työtä, mutta ei tehnyt merkittävää elettä työn rahoittamiseksi.
Virallinen lehti nro C 174 , 08/06/1998 s. 0131



KIRJALLINEN KYSYMYS E-3789/97 komissiolle esittäjä(t): David Hallam (PSE) (26. marraskuuta 1997) Aihe: Kaupan este Tanskassa: Eläinlääketieteellinen tuote nimeltä Super-Ov Onko komissio tietoinen Tanskan viranomaisten aiheuttamasta esteestä, jonka vuoksi Global Genetics of Unit One Moreton Farm, Eye, Leominster HR6 ODP ei voi tuoda markkinoille eläinlääketieteellistä tuotetta nimeltä Super-Ov, jota varten 4. toukokuuta 1994 haettiin markkinoille saattamista koskevaa lupaa. Mihin toimenpiteisiin komissio ryhtyy sen varmistamiseksi, että Tanskan viranomaiset noudattavat direktiiviä 81/851/ETY ((EYVL L 317, 6.11.1981, s. 1. )) ja muuta yhtenäismarkkinoihin liittyvää lainsäädäntöä? Mitä komissio arvioi, milloin tästä tuotteesta päästään sellaiseen ratkaisuun, joka tyydyttää Global Geneticsiä ja Ison-Britannian viranomaisia, jotka ovat tehneet virallisen valituksen Global Geneticsin puolesta? (Valitus nro 96/4399) Komission jäsenen Martin Bangemannin komission puolesta antama vastaus (15. joulukuuta 1997) Parlamentin jäsen viittaa komissiolle tehtyyn valitukseen, joka koskee yhteisön lääkelaisäädännön mahdollista rikkomista Tanskassa. Valittaja on ilmoittanut jättäneensä täydellisen hakemuksen Tanskan viranomaisille Super-OV*nimisen eläinlääkkeen markkinoille saattamisesta toukokuussa 1994 ja odottavansa edelleen päätöstä Tanskan viranomaisilta. Komission pyysi Tanskan viranomaisilta selvitystä. Tanskan viranomaiset ovat vahvistaneet, että ne tarvitsevat edelleen yhteisön lainsäädännön mukaisia lisätietoja voidakseen antaa valmisteelle markkinoille saattamista koskevan luvan Tanskassa. Komission pyynnöstä Tanskan viranomaiset ovat lähettivät valittajalle 25. lokakuuta 1996 kirjeen, jossa luetellaan kaikki edelleen vaadittavat tiedot ja asiakirjat. Komissio kehotti useita kertoja valittajaa toimittamaan Tanskan viranomaisille lainsäädännön mukaisesti vaadittavat tiedot ja asiakirjat. Kun valittaja ei ole noudattanut komission kehotusta, komissio päätti 15. lokakuuta 1997 lopettaa valituksen käsittelyn.
Virallinen lehti nro C 174 , 08/06/1998 s. 0120



KIRJALLINEN KYSYMYS P-3757/97 komissiolle esittäjä(t): John Iversen (PSE) (17. marraskuuta 1997) Aihe: Varhaisesta markkinoille saattamisesta maksettava palkkio Varhaisesta markkinoille saattamisesta maksettavaan palkkioon oikeuttavan enimmäispainon määrittelyn yhteydessä vasikoihin on Hollannissa ja Belgiassa sovellettu yli 160 kg:n teuraspainoa. Määritelmän mukaan vasikka on eläin, jonka teuraspaino on alle 160 kg. Matemaattisesti on mahdotonta saada keskiarvoa, joka on ryhmän ylärajan yläpuolella. 1. Miten komissio voi puolustella sitä, että se käyttää Eurostat-painoa, joka perustuu vasikan määritelmän virheelliseen soveltamiseen? 2. Kun otetaan huomioon, että virhe johtaa kilpailun vääristymään, joka merkitsee sitä, että Tanskasta kuljetetaan Hollantiin vuosittain noin 60.000 pientä vasikkaa eläinsuojelulliselta kannalta huonoissa olosuhteissa vastasyntyneiden vasikoiden heikkojen jalkojen vuoksi, eikö komissio pidä virheen korjaamista tarpeellisena? Komission jäsenen Franz Fischlerin komission puolesta antama vastaus (9. joulukuuta 1997) Vasikan määritelmä tilastollisia tarkoituksia varten annetaan neuvoston direktiivin 93/24/ETY soveltamissäännöksistä karjaa ja nauta-alan tuotantoa koskevien tilastotietojen keruiden osalta ja mainitun direktiivin muuttamisesta tehdyssä komission päätöksessä 94/433/EY ((EYVL L 179, 13.7.1994. )). Kyseisessä määritelmässä mainitaan elopainon enimmäismääräksi 300 kilogrammaa. Hyvin tai erinomaisesti muodostuneen teurasvasikan teuraspaino on yleensä yli 160 kilogrammaa. Tämän vuoksi komissio näe asiassa tapahtuneen virhettä. Vasikoiden kuljetuksen osalta muutetussa neuvoston direktiivissä 91/628/ETY säädetään riittävistä toimenpiteistä eläinten suojelemiseksi kuljetuksen aikana. Komission saamien tietojen mukaan Tanskan kansalliset lait ovat täysin kyseisen direktiivin mukaisia.
Virallinen lehti nro C 187 , 16/06/1998 s. 0092



KIRJALLINEN KYSYMYS E-3925/97 komissiolle esittäjä(t): Graham Mather (PPE) (11. joulukuuta 1997) Aihe: Lampaiden teurastaminen uskonnollisiin tarkoituksiin Ranskassa Viime vuosina eri puolilla unionia asuvat televisionkatsojat ovat joutuneet todistamaan ahdistavia kuvauksia lampaiden teurastamisesta uskonnollisiin tarkoituksiin Ranskan pelloilla. Se, että tällaisia asioita voi ylipäätään tapahtua, on täysin vastoin Amsterdamin sopimuksen henkeä, johon sisältyy eläinten suojelua ja hyvinvointia koskeva pöytäkirja. Koska eläinten hyvinvointia käsittelevän lainsäädännön toimeenpaneminen kuuluu Ranskan viranomaisille, komission velvollisuuksiin kuuluu tämän toimeenpanon valvonta. 1. Millaisia valvontamenettelyjä komissio soveltaa voidakseen kontrolloida lampaiden harkitsematonta teurastusta Ranskassa? 2. Onko komissio tyytyväinen niihin toimenpiteisiin, joita tähän mennessä on toteutettu ja toimeenpantu Ranskassa? 3. Millä tavoin komissio aikoo varmistaa eläinten ehdottoman suojelun tällaiselta teurastukselta parhaillaan käynnissä olevissa ja tätä asiaa koskevissa neuvotteluissa Ranskan viranomaisten kanssa? Komission jäsenen Franz Fischlerin komission puolesta antama vastaus (2. helmikuuta 1998) Eläinten suojelusta teurastus- tai lopettamishetkellä annetun direktiivin 93/119/EY ((EYVL L 340, 31.12.1993. )) 14 artiklassa todetaan, että komission asiantuntijat voivat, siinä määrin kuin se on tarpeen direktiivin yhdenmukaisen soveltamisen varmistamiseksi, suorittaa tarkastuksia paikan päällä. Kuten eläintensuojelulainsäädännön osalta yleensäkin, myös tämän direktiivin täytäntöönpano ja päivittäinen valvonta on kuitenkin jäsenvaltioiden viranomaisten vastuulla. Edellä mainitun direktiivin mukaisesti rituaaliteurastuksen on tapahduttava teurastamossa ja siinä on noudatettava yhteisön muita kansanterveyttä, eläinten terveyttä ja niiden hyvinvointia koskevia vaatimuksia. Komissio ei ole tyytyväinen siihen, että Ranska on tietyissä tilanteissa sallinut rituaaliterurastukset terurastamoiden ulkopuolella. Tämän vuoksi komissio on valmistelemassa Ranskan viranomaisille esitettävää pyyntöä, jossa näitä pyydetään vahvistamaan, että rituaaliteurastukset järjestetään ensi vuonna täysin asiaa koskevien yhteisön sääntöjen mukaisesti. Jos tällaista vahvistusta ei saada, komissio aloittaa EY:n perustamissopimuksen 169 artiklan mukaisen rikkomisesta johtuvan menettelyn.